X1 (խումբ)

**X1**  (; լատինատառ՝ *Ekseuwon*, արտասանվում է` **X-One**), հարավկորեական տղաների խումբ, որը ստեղծվել է 2019 թվականին CJ E&M-ի կողմից «Mnet»-ի գոյատևման ռեալիթի շոուի «Produce X 101» չորրորդ սեզոնի ընթացքում: Խումբը  բաղկացած է 11 մասնակցից` վերցված տարբեր գործակալություններից. Հան Սոն Վու, Չո Սունգյոն, Կիմ Վու Սեոկ, Կիմ Յոհանա, Լի Հանգյուլ, Չա Ջունհո, Սոն Դոնգփյո, Կանգ Մինհին, Լի Յունսանգ, Սոնգ Հյունջուն և Նամ Դոհյուն:Խմբի դեբյուտը տեղի է ունեցել  2019 թվականի օգոստոսի 27-ին «Emergency: Quantum Leap» մինի ալբոմով: 2020 թվականի հունվարի 6-ին խումբը ցրվեց անդամների գործակալությունների հետ տարաձայնությունների պատճառով։

## Անվանում
Խմբի անունը՝ X1, առաջարկվել է ցանցի օգտագործողների կողմից «Produce X 101» պաշտոնական կայքի միջոցով և ընտրվել է CJ E&M-ի կողմից: Այն վերցված է «X1-MA» երգի վերնագրից: Բացի այդ, X1 հռոմեական թվերով նշանակում է 11, այսինքն՝ 10 անդամ + անդամ X։

Օգոստոսի 19-ին X1-ը հայտարարել է իր ֆենդոմ անունը՝ «ONE IT»: «ONE IT» վերնագիրը երկու իմաստ ունի. առաջին` նշանակում է, որ երկրպագուները կարևոր մարդիկ են X1-ի համար:Իսկ երկրորդ` ունի «ուզում եմ» իմաստը, որը նշանակում է «Ցանկություն X1-ի համար»

## Պատմություն
### Նախնական դեբյուտ. Ստեղծում «Produce X 101»-ի միջոցով
X1-ը ստեղծվել է «Produce X 101» գոյատևման ռեալիթի շոուի միջոցով, որը հեռարձակվել է «Mnet»-ով` 2019 թվականի մայիսի 3-հուլիսի 19: Բոլոր 101 վերապատրաստվողներից միայն 20-ն են անցել եզրափակիչ, իսկ նրանցից միայն 10-ն է ընտրվել` հանդիսատեսի քվեարկությամբ` շոուի վերջին շաբաթվա ընթացքում: Վերջին մասնակիցը, որը հայտնի է որպես Rank X, ընտրվել  է մնացած վերապատրաստվողներից, ովքեր հավաքել են ամենաբարձր ձայները շոուի բոլոր դրվագներում: Բոլոր մասնակիցները հայտարարվել  են ուղիղ հեռարձակմամբ ` 2019 թվականի հուլիսի 19-ին.

Ծրագրի սկզբում բոլոր մասնակիցները արդեն ակտիվ էին երաժշտական ինդուստրիայում: Չո Սունգյոյի դեբյուտը որպես UNIQ-ի անդամ տեղի է ունեցել 2014 թվականին: Նա 2016 թվականին` Լուիզի բեմական անունով  հանդես է եկել որպես մենակատար արտիստ և երաժշտական ​​պրոդյուսեր: Իսկ 2018 թվականին բեմական անունը փոխել է WOODZ-ի։ Նա հայտնի է «Idol Producer»-ի դեբյուտային «It's Ok» երգի պրոդյուսերությամբ։ Կիմ Վու Սեոկի դեբյուտը տեղի է ունեցել 2015 թվականին` Ուշին բեմական անվամբ: Նա նաև վարել է «The Shoiw»-ը «Produce 101» սեզոնի 1-ին ֆինալիստի և I.O.I-ի նախկին անդամ Ջոն Սոմիի հետ միասին: Հան Սոն Վունը  2016 թվականի նոյեմբերին հանդես է եկել որպես «Victon»-ի անդամ և առաջնորդ: Լի Հան Գյուլը նախկինում հանդես է եկել որպես «Yama» և «Hotchicks Entertainment»-ի բալլադային խմբի IM անդամ և «The Units»-ում մրցել է միջազգային վարպետների հետ, որտեղ նա զբաղեցրել է 13-րդ տեղը: Նամ Դոհյունը եղել է «Under Nineteen» խմբի՝ որպես ռեփ թիմի անդամ և հայտնվել է շոուի 42-րդ տեղում։

Նրանց պայմանագիրը նախատեսված էր դեբյուտից հետո 5 տարի ժամկետով՝ 2,5 տարվա բացառիկ  և  2,5 տարվա ոչ բացառիկ պայմանագրով, ինչը նշանակում է, որ առանձին անդամներ կարող էին վերադառնալ իրենց համապատասխան գործակալություններ և խմբեր  իրենց պայմանագրի առաջին կեսի ավարտից հետո:.

### 2019: Դեբյուտ
Եզրափակչից հետո 11 մասնակիցները պայմանագիր կնքեցին «Swing Entertainment»-ի՝ այն լեյբլի հետ, որի ներքո կառավարվում էին Wanna One-ը, երկրորդ սեզոնի ֆինալիստները.

Օգոստոսի 22-ին  կայացել է X1 Flash խմբի ռեալիթի շոուի պրեմիերան «Mnet»-ում: Ռեալիթի շոուն ցույց է տալիս, թե ինչպես են անդամները պատրաստվել իրենց դեբյուտին և պատկերացում է տալիս նրանց իրական կյանքի մասին: Օգոստոսի 1-ին հայտարարվեց «Emergency: Quantum Leap» դեբյուտային մինի ալբոմի մասին՝ «Flash» խորագրով երգով, որը հեղինակել են Score-ը, Megatone-ը և Onestar-ը (Monotree): Խումբը մեկնարկել է 2019 թվականի օգոստոսի 27-ին և նույն օրը ցուցադրություն է անցկացրել «Gocheok Sky Dome»-ում: Սեպտեմբերի 3-ին` իրենց դեբյուտից մեկ շաբաթ անց, X1-ը նվաճեց իր առաջին հաղթանակը «The Show» երաժշտական ​​շոուում.

Նոյեմբերի 5-ին «Produce X 101»-ի պրոդյուսեր Ան Ջուն Յանգը ձերբակալվել է, և նա ավելի ուշ խոստովանել է, որ կեղծել է շոուի վարկանիշը: Սա ազդեց X1-ի իմիջի վրա, և դա հանգեցրեց մի քանի հրապարակային ելույթների չեղարկման: «Mnet»-ը հայտարարեց, որ այս պահին խմբի առաջխաղացման ծրագրեր չկան։ 2019 թվականի դեկտեմբերի 30-ին պարզվեց, որ X1-ը կվերսկսի իր աշխատանքը՝ փոխհատուցում տալով քվեարկության զոհերին.

### 2020: Լուծարում
2020 թվականի հունվարի 6-ին CJ ENM-ը, «Swing Entertainment»-ը և անդամների առանձին գործակալությունները հանդիպում են անցկացրել՝ որոշելու խմբի ապագան: Մեկ ժամ քննարկելուց հետո, թե արդյոք խումբը պետք է շարունակի գործունեթյունը, թե լուծարվի,  գործակալությունները գաղտնի քվեարկություն են անցկացրել: Գործակալությունները քվեարկությունից առաջ համաձայնել են, որ խումբը կարող է շարունակել միայն միաձայն համաձայնությամբ, հակառակ դեպքում խումբը կլուծարվի: Չորս գործակալություն քվեարկեց շարունակելու օգտին, չորս գործակալություն քվեարկեց լուծարման օգտին, և մեկ գործակալություն, որի ձայնը անհասկանալի էր, ի վերջո մերժվեց: Այսպիսով, որոշվեց, որ խումբը լուծարվելու է։ Չնայած X1-ի անդամները հրավիրված չեն եղել հանդիպմանը, «Swing»-ի գործադիր տնօրեն Ջո Յու Մյունգը ցանկություն է հայտնել մասնակցել խմբի հավաքական ելույթին:

Խումբը լուծարելու որոշում կայացնելուց հետո CJ ENM-ն առաջարկեց թողարկել նախկինում ձայնագրված ձմեռային թրեքը որպես հրաժեշտի երգ, սակայն գաղափարը մերժվեց անդամների երկու կամ երեք գործակալությունների կողմից։ Նմանապես, մեկ գործակալության՝ հրաժեշտի տեսահոլովակ ձայնագրելու առաջարկը մերժվել է մեկ այլ գործակալության կողմից.

## Մասնակիցներ

## Ձեռքբերումներ
Նախքան իրենց դեբյուտը X1-ը հայտնվել էր «Billboard Charts»-ում, «Social 50»-ում և «Emerging Artists»-ում` 6-րդ և 11-րդ հորիզոնականներում, ինչը նրանց դարձրեց կորեացի առաջին արտիստները, ովքեր հայտնվեցին Social 50-ում նախքան իրենց դեբյուտը:

X1-ը վաճառքի առաջին շաբաթվա ընթացքում վաճառել է իր մինի ալբոմի ավելի քան 500,000  օրինակ՝ այդպիսով գերազանցելով դեբյուտային ալբոմի առաջին շաբաթվա ամենաբարձր վաճառքի ռեկորդը, որը նախկինում մենակատար Քանգ Դանիելն էր` իր դեբյուտային «Color on Me» ալբոմով։

«M Countdown-»ի սեպտեմբերի 19-ի դրվագում առաջին տեղի հավակնորդներն էին X1-ը` «Flash»-ով  և Լի Վուն` «My Regards»-ով: X1-ը հաղթանակ տարավ 10945 հաշվով, իսկ Լի Վուն՝ 4521, ինչը նրանց 11-րդ  հաղթանակն էր` «Flash»-ից հետո։

## Սկավառակագրություն
### Մինի ալբոմներ

### Սինգլներ

## Ֆիլմագրություն
### Ռեալիթի շոու

## Մրցանակներ և անվանակարգեր
### [[Mnet Asian Music Awards]]

### [[Melon Music Awards]]

## Ծանոթագրություն

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր